ਜ਼ਾਕਿਰ ਖਾਨ (ਕਾਮੇਡੀਅਨ)
ਜ਼ਾਕਿਰ ਖਾਨ ਇੱਕ ਭਾਰਤੀ ਕਾਮੇਡੀਅਨ ਅਤੇ ਅਦਾਕਾਰ ਹੈ। 2012 ਵਿੱਚ, ਉਸਨੇ ਕਾਮੇਡੀ ਸੈਂਟਰਲ ਦੇ ਇੰਡੀਆਜ਼ ਬੈਸਟ ਸਟੈਂਡ ਅੱਪ ਕਾਮੇਡੀਅਨ ਮੁਕਾਬਲਾ ਜਿੱਤ ਕੇ ਪ੍ਰਸਿੱਧੀ ਪ੍ਰਾਪਤ ਕੀਤੀ। ਉਹ ਏਆਈਬੀ ਨਾਲ ਇੱਕ ਨਿਊਜ਼ ਕਾਮੇਡੀ ਸ਼ੋਅ, ਆਨ ਏਅਰ ਦਾ ਵੀ ਹਿੱਸਾ ਰਿਹਾ ਹੈ। ਉਸ ਨੇ ਐਮਾਜ਼ਾਨ ਪ੍ਰਾਈਮ ਵੀਡੀਓ 'ਤੇ ਦੋ ਘੰਟੇ ਦੀ ਲੰਬਾਈ ਦੇ ਸਟੈਂਡਅੱਪ ਸਪੈਸ਼ਲ: ਹੱਕ ਸੇ ਸਿੰਗਲ (2017) ਅਤੇ ਕਕਸ਼ਾ ਗਿਆਰਵੀ (2018) ਵੀ ਜਾਰੀ ਕੀਤੇ ਹਨ।

ਨਿੱਜੀ ਜੀਵਨ 
ਜ਼ਾਕਿਰ ਖਾਨ ਦਾ ਜਨਮ ਅਤੇ ਪਾਲਣ-ਪੋਸ਼ਣ ਇੰਦੌਰ, ਮੱਧ ਪ੍ਰਦੇਸ਼ ਵਿੱਚ ਇੱਕ ਰਾਜਸਥਾਨੀ ਮੁਸਲਿਮ ਪਰਿਵਾਰ ਵਿੱਚ ਹੋਇਆ ਸੀ। ਉਸਨੇ ਆਪਣੀ ਬਾਲਗ ਜ਼ਿੰਦਗੀ ਦਾ ਇੱਕ ਵੱਡਾ ਹਿੱਸਾ ਦਿੱਲੀ ਵਿੱਚ ਬਿਤਾਇਆ। ਉਹ ਇੱਕ ਮੱਧਵਰਗੀ ਪਿਛੋਕੜ ਤੋਂ ਆਉਂਦਾ ਹੈ ਅਤੇ ਆਪਣੇ ਪਿਤਾ ਨੂੰ ਆਪਣੀ ਪ੍ਰਤਿਭਾ ਦਾ ਸਮਰਥਨ ਕਰਨ ਦਾ ਸਿਹਰਾ ਦਿੰਦਾ ਹੈ।

ਕੈਰੀਅਰ 
ਜ਼ਾਕਿਰ ਖਾਨ ਨੇ ਸਿਤਾਰ ਵਿੱਚ ਡਿਪਲੋਮਾ ਕੀਤਾ ਹੈ ਅਤੇ ਉਸਨੇ ਕਾਲਜ ਦੀ ਪੜਾਈ ਵੀ ਛੱਡ ਦਿੱਤੀ ਸੀ। ਉਸਨੇ ਕਿਹਾ ਹੈ ਕਿ ਜੇ ਉਹ ਇੱਕ ਸਟੈਂਡਅੱਪ ਕਾਮੇਡੀਅਨ ਨਾ ਹੁੰਦਾ, ਤਾਂ ਉਹ ਇਸਦੀ ਬਜਾਏ ਇੱਕ ਸੰਗੀਤ ਅਧਿਆਪਕ ਵਜੋਂ ਕੰਮ ਕਰ ਰਿਹਾ ਹੁੰਦਾ। ਉਹ 2012 ਵਿੱਚ ਭਾਰਤ ਦੇ ਸਟੈਂਡ-ਅਪ ਕਾਮੇਡੀ ਸਰਕਟ ਵਿੱਚ ਇੱਕ ਜਾਣਿਆ ਪਛਾਣਿਆ ਚਿਹਰਾ ਬਣ ਗਿਆ ਜਦੋਂ ਉਸਨੇ ਕਾਮੇਡੀ ਸੈਂਟਰਲ ਦੁਆਰਾ ਆਯੋਜਿਤ ਇੱਕ ਕਾਮੇਡੀ ਮੁਕਾਬਲੇ 'ਇੰਡੀਆਜ਼ ਬੈਸਟ ਸਟੈਂਡ ਅੱਪ' ਦਾ ਖਿਤਾਬ ਜਿੱਤਿਆ।ਕਈ ਸਟੈਂਡ-ਅੱਪ ਕਾਮੇਡੀ ਸ਼ੋਅ ਵਿੱਚ ਪ੍ਰਦਰਸ਼ਨ ਕਰਨ ਤੋਂ ਇਲਾਵਾ, ਉਸਨੇ ਰੇਡੀਓ ਸ਼ੋਅ ਵਿਚ ਭੂਤ-ਪ੍ਰੇਤ ਬਾਰੇ ਲਿਖਿਆ ਅਤੇ ਪ੍ਰੋਡਿਊਸ ਵੀ ਕੀਤਾ ਹੈ। ਉਸ ਦੀ ਕਾਮੇਡੀ ਸ਼ੈਲੀ ਦੀ ਐਨਡੀਟੀਵੀ ਪ੍ਰਾਈਮ ਦੇ ਦਿ ਰਾਈਜ਼ਿੰਗ ਸਟਾਰਜ਼ ਆਫ ਕਾਮੇਡੀ ਟੈਲੀਵਿਜ਼ਨ ਸ਼ੋਅ ਵਿੱਚ ਪ੍ਰਸ਼ੰਸਾ ਕੀਤੀ ਗਈ ਸੀ। ਉਹ ਆਪਣੀ ਪੰਚਲਾਈਨ "ਸਖ਼ਤ ਲੋਂਡਾ" ਲਈ ਜਾਣਿਆ ਜਾਂਦਾ ਹੈ, ਜੋ ਬਹੁਤ ਜ਼ਿਆਦਾ ਸਵੈ-ਨਿਯੰਤਰਣ ਰਹਿਣ ਵਾਲੇ ਲੜਕੇ ਨੂੰ ਦਰਸਾਉਂਦਾ ਹੈ ਜੋ ਆਸਾਨੀ ਨਾਲ ਕੁੜੀਆਂ ਦੇ ਪਿਆਰ ਵਿੱਚ ਨਹੀਂ ਪੈਂਦਾ। ਉਸਨੇ ਗੁੜਗਾਓਂ ਵਿਖੇ ਜੋਕ ਸਿੰਘ ਨਾਲ ਵੀ ਪ੍ਰਦਰਸ਼ਨ ਕੀਤਾ।

ਹਵਾਲੇ 

ਭਾਰਤੀ ਸਟੈਂਡ-ਅੱਪ ਕਮੇਡੀਅਨ
ਜ਼ਿੰਦਾ ਲੋਕ
ਜਨਮ 1987